**Занятак па адукацыйнай вобласці:**

**«Развіццё беларускага маўлення і культуры маўленчых зносін»**

**для дзяцей старшай группы (5-6 гадоў)**

**«Вясёлы кірмаш»**

**Праграмныя задачы:** узбагачаць слоўнік дзяцей назвамі беларускіх народных цацак, пашыраць веды аб матэрыялах з якіх яны зроблены (з ільну, саломы, гліны, дрэва); развіваць актыўнае маўленне дзяцей, садзейнічаць наладжванню іх маўленчых зносін у сумесных гульнях, складаць апісальныя тэксты, імкненне выкарыстоўваць у маўленні розныя тыпы сказаў, правільна прамаўляць выбуховы гук [Г]; выхоўваць цікавасць да народнай творчасці, павагу да культурных традыцый беларускага народа, выклікаць эмацыянальны ўсплеск, станоўчыя эмоцыі ад зносін з народнымі ўмельцамі, гандлярамі.

**Матэрыял і абсталяванне:** музычная зала, абсталяваная ў выглядзе кірмашу, касцюм для Мікіты, цыгана, набор цацак з гліны, ільну, саломы, дрэва, кошык, куфэрак, мяшок, аўдыязапісы «Беларускай полькі», «Лявоніхі», чароўнай музыкі, спеў пеўніка і птушкі.

**Ход занятку**

*Пад аўдыязапіс «Беларускай полькі» дзеці разам з выхавальнікам, апранутыя ў беларускія нацыянальныя касцюмы, заходзяць у музычную залу.*

**Выхавальнік (В.).** Добры дзень, мае даражэнькія дзеці! Прывітанне! Добрага здароўя! Рада вас бачыць!

**В.** Паглядзіце, у якое прагожае адзенне вы апрануты – і хлопчыкі і дзяўчынкі. Як называецца гэтае адзенне? *(Адказы дзяцей)*. Так, гэтае адзенне называецца беларускі нацыянальны касцюм. Хто носіць такое адзенне? *(Адказы дзяцей).* Так, і мы з вамі таксама беларусы. А апранаюць такое адзенне на вялікія святы, розныя мерапрыемствы.

**В**. Сёння ў нас таксама свята, я прапаную вам адправіцца на кірмаш. А вы ведаеце, што такое кірмаш? *(Адказы дзяцей).* На кірмашу шмат чаго цікавага ёсць. Майстры і умельцы ўсіх гарадоў прапануюць на продаж свой тавар. Там шмат незвычайнага: людзі весяляцца, спяваюць, танцуюць, гуляюць. Зараз мы з вамі адправімся на кірмаш беларускіх цацак. Паглядзіце *(выхавальнік паказвае кошык),* што мы з вамі возьмем на кірмаш?

**Дзеці (Д.).** Кошык.

**В.** Возьмем з сабой кошык, каб пакласці цацкі, якія мы з вамі купім.

**В.** Цікава, а на чым жа мы паедзем? *(Адказы дзяцей).* А паедзем мы на тым, на чым ранней людзі ездзілі на кірмаш. На коніку.

**Гульня «Кірмаш»**

*Выбіраецца водзячы, які становіцца ў сярэдзіну круга. Дзеці разам з водзячым рухаюцца па* крузе *і* *гавораць словы*, *выконваючы пярэдні галоп, імітуючы скаканне каня.*

Бабка Еўка, дзедТалаш, Го-Го-Го

Сабраліся на кірмаш, Го-Го-Го

Што павезлі прадаваць,Го-Го-Го

Гэта лёгка адгадаць, Го-Го-Го.

*Калі гульня заканчваецца, водзячы загадвае жывёлу. Той, хто адгадвае, становіцца водзячым. (2-3 разы). Дзеці апыняюцца на кірмашы. Уваходяць гандляры.*

**Першы гандляр.** Усіх, усіх, хто не ленаваўся,

Добра справамі займаўся і не траціў марна час,

Запрашаем на кірмаш!

**Другі гандляр.** Лялькі, свістулькі, цацкі для дзетак!

Калі ласка, даражэнькія, заходзьце на кірмаш!

Падыходзь, налятай!

Усё, што хочаш, выбірай!

**Першы гандляр.** А восьі дзеткі! Добры дзень, хлапчукі! *(Хлапчукі вітаюцца).*

**Другі гандляр.** Добры дзень і вы, слаўныя дзяўчынкі! *(Дзяўчынкі вітаюцца).*

**Усе разам.** Паклон вам госці дарагія!

**Куфэрак.** Хто гэта тут шуміць, нагамі тапоча, мяшае мне адпачываць? *(Заўважае дзяцей).* Прывітанне, хлопчыкі і дзяўчынкі! *(Дзяўчынкі вітаюцца).*

**В.** Ой, а хто гэта гаварыць з намі? Дзеці вы здагадаліся? *(Адказы дзяцей).*

**Куфэрак.** Гэта я, куфэрак. Даўно ўжо мяне ніхто не трывожыў.

**Першы гандляр.** Хочаце даведацца, што у ім знаходзіцца?

**Д.** Да.

**В.** Каб куфэрак адчыніуся, неабходна сказаць чароўныя словы.

Куфэрак адчыніся, што там пакажыся.

*Дзеці паўтараюць чароўныя словы. Пад аўдыязапіс куфэрак адчыняецца. Першы гандляр дастае лялькі з саломы.*

**В.** Што гэтаза цацкі?

**Д.** Лялькі.

**В.** Гэта дзяучынкі-лялькі. Раней даўным даўно гэта былі лялькі-цацкі. Не заўсёды цацкі былі такія, як цяпер. Раней не было розных канструктараў і сучасных лялек, нават не было дзіцячага саду. А дзяцей неабходна было забаўляць. Вось цацкі раней рабілі з рознага матэрыялу, які быў пад рукой. З чаго зроблены гэтыя лялькі? *(Адказы дзяцей)*. Якога колеру салома? *(Адказы дзяцей).*

**В.** Так, гэтыя лялькі зроблены з саломы, яна залаціста-жоўтага колеру. Давайце лялькам прыдумаем імёны. (*Дзеці прыдумываюць імёны лялькам:* *Насцечка, Яначка, Iванка).* Якімі прыгожымі імёнамі вы назвалі лялек.

**В*.*** *(пытаецца* ў *першага гандляра*).Няўжо з простай саломкі можна вырабіць такую прыгажосць?!

**Першы гандляр.** Як бачыце, можна! Вось якая прыгожая лялька! Раскажыце, дзеткі, ва што яна апранута? *(Адказваюць).*З саломы рабілі не толькі людзей, але і жывёл. (*Гандляр дастае з куфэрка саламянага каня, дэманструе яго прысутным).* Хто гэта? А можа хто з вас ведае верш пра каня.

*Дзіця рассказвае верш пра каня.*

Конь чароўны саламяны,

Прамяністы-палымяны –

Я вазьмуяго у далоні,

Хайнікто нас не дагоніць.

**В**. Паглядзіце, штоя шчэ ёсць у куфры? *(Адказы дзяцей).* Так, гэта – зайчык, а гэта – мышка. З чаго яны зроблены?

**Д.** З саломы.

**В.** Паглядзіце, што ёсць у зайца? *(Адказы дзяцей).* Так, у зайцадоўгія вушы, чорныя вочы, кароценькі хвост.

**В.** *(звяртаецца да першага гандляра).*Мы жадаем купіцьтакія цацкі.

**Першы гандляр.** Прадам таму, хто мне зможа расказаць пра іх!

**В.** Я хачу купіць ляльку Паўлінку. Яна зроблена з саломкі. Апранута ў спаднічку, упрыгожанную кветкамі, саламяны пояс жоўтага колеру, валасы заплецены ў косы.

**Д.** Я хачу купіць зайчыка. Ён зроблены з саломы.У яго доўгія вушы, чорныя вочы і кароткі хвост.

*Дзеці разам з выхавальнікам кладуць цацкі ў кошык.*

**Першы гандляр.** Але гэта яшчэ не ўсё. Хочаце паглядзець, што яшчэ ў маім куфры ёсць? *(Адказы дзяцей).*

*Першы гандляр дастае з куфэрка лён.*

**В.** Вы даведаліся, што гэта?

**Д.** Гэта – лён

**Першы гандляр.** Як вы здагадаліся, што гэта лён? Якога ён колеру? *(Адказы дзяцей).* Паглядзіце, якія ў маім куфры незвычайныя цацкі схаваліся.З лёну, гэтак жа як і з саломкі, можна зрабіць вось такія цудоўныя лялькі-цацкі *(Паказвае).* Гэта старадаўныя лялькі з ільняной тканіны. Гэта пацеха для дзяўчынак.

**В.** Паглядзіце ўважліва і скажыце, як выглядаюць лялькі са льну? У ва што яны апранутыя?

**Д.**У доўгія спадніцы, фартухі, вянок, сукенкі, аздобленыя ўзорам, банты, доўгія валасы, заплеценыя ў касічкі.

**В.** Што ў руках у гэтага хлопчыка?

**Д.** У хлопчыка ў руках гармонік.

**В.** Што пра ягоможна сказаць? Які ён?

**Д.** Ён вясёлы.

**В.** А гэты хлопчык вясёлы ці сумны? *(Адказы дзяцей*). Як вы здагадаліся, што ён вясёлы? *(Адказвае дзяцей).* Так, ён грае на дудачцы і весяліцца.

**Першы гандляр.** А ў гэтай лялькі, што ў руках?

**Д.** У ляльцы ў руках хлеб.

**Першы гандляр.** Яна якая? *(Адказы дзяцей).* Так, яна велівая.

**В.** Гледзячы на гэтых лялек, можна расказаць праіх шмат цікавага. Якія яны?

**Д.** Вясёлыя, добрыя, ветлівыя, ласкавыя.

*Гучыць аўдыязапіс спеў пеўніка.*

**В.** Хто гэта спявае?

**Д.** Гэта спявае пеўнік.

**Першы гандляр.** Стаміўся ён сядзець у нашым куфэрку. *(Гандляр дастае пеўня).*

**В.** Які прыгожы певень! З чаго ён зроблены?

**Д.** З лёну.

**В.** *(разам з дзецьмі).* Мы хацелі б у вас купіць цацку з лёну, але ў нас няма грошай.

**Першы гандляр.** А тут грошы не патрэбны, паспяваем ад душы.

**Песня «Ох,і сеяла Ульяніца лянок»**

*Дзеці разам з выхавальнікам купляюць цацкі і кладуць іх у кошык.*

**Другі гандляр*.*** Блiжэй сюды хадзiце, на наш тавар паглядзiце, што-небудзь у мяне купіце!

*Дзеці падыходзяць да латкоў з цацкамі-свістулькам*і.

**В.** Колькі ў вас тут цікавых вырабаў! Дзеці, вы ведаеце, што гэта за цацкі?

**Д.** Гэта цацкі**-**свістулькі*.*

**Другі гандляр**.Так, цацкі-свістулькі заўсёды прадаюць на кірмашах.

**В.** Паважаны гаспадар, вы іх самі рабілі?

**Другі гандляр**. Не, гэтыя цацкі вырабляюць майстры-мастакі.

**В.** А як называюцца майстры-мастакі, якія вырабляюць цацкі?

**Д.** Ганчары.

**Другі гандляр**. Здагадайцеся, дзеткі, з чаго яны зроблены? *(Адказы дзяцей).* Таксама ранней цацкі рабілі з гліны. Гэта былі свістулькі ў форме звяроў і птушак. Ганчары стваралі вырабы з гліны, абпальвалі ў печы і пакрывалі спецыяльнай фарбай – гэта рабіла цацку прыгожай, прыбранай і моцнай.

**В.** *(паказвае свістульку).*Ці пазналі вы жывёл, у выглядзе якіх створана гэта свістулька? *(Адказы дзяцей).* А гэта свістулька у выгляде каго?

**Д.** Гэта свістулька у выгляде птушкі – вароны.

**В.** Сапраўды, тут і свінка, і мядзведзь, і птушкі. Майстры выраблялі гэтых жывёл,таму што больш за ўсё былі вядомы дзецям.

**В.** Як вы лічыце, чаму гэтыя цацкі называюцца свістулькамі?

**Д.**Яны свісцяць*.*

**В**. Мы хацелі б у вас купіць цацкі-свістулькі, але ў нас няма грошай.

**Другі** **гандляр.** А тут грошы не патрэбны. Дзеці, паспрабуйце зайграць на маіх цацках-свістульках!

**Игра на цацках-свістульках**

*Дзеці забаўляюцца са свістулькамі, кладуць у* іх *кошык. Гучыць беларуская народная музыка.* *З-за шырмы выходзіць хлопчык Мікіта.*

**Мікіта.** Дзень добры! Мяне завуць Мікіта. Нешта вы засумавалі! Што за кірмаш без танцаў? Давайце са мной танцаваць.

**Танец з Мікітам «Лявоніха»**

**В.** Дзякуй, Мікіта, вельмі добра мы павесяліліся. Але нам цікава паглядзець і на іншыя цацкі.

*Пад музыку выходзіць Цыган.У руцэ ў яго мяшок з драўлянымі цацкамі.*

**Цыган.** Добры дзень! Чуў я, вы купляеце цацкі? У мяне для вас так сама ёсць тавар (*паказвае мяшок).*

**В.** Пакажы, што ў мяшку?

**Цыган.** Проста так вам не пакажу.

**В.** Што мы павінны зрабіць?

**Цыган.** Зараз прыдумаю (*думае*). Адкагайце загадкі

Пушысты варкоцік

Лёг на жывоцік,

Лапкі пад вушка —

Не трэба падушка. (Коцік.)

Люлі, люлі, люлі,

Курачкі паснулі,

А яму не спіцца:

Ранак ён праспаць баіцца. (Пеўнік.)

Звер вядомы ён усім —

і малым, і дзецям:

Футра цёплае на ім,

А завуць... (мядзведзем).

**Цыган.** А цяпер здагадайцеся, хто так спявае? *(Гучыць а*ў*дыязапіс. Дзеці павінны адгадаць спеў птушкі.).* Каго я пакажу? *(Паказвае. Дзеці павінны адгадаць, як скача заяц).* Якія разумныя дзеці! Усё яны ведаюць. Добра, пакажу якія яшчэ цацкі ў мяне ёсць.

*Цыган дастае па чарзе музычныя дра*ў*ляныя цацкі з мяшка* – *трашчотку, лыжкі,* *паказвае іх дзецям.*

**В.** З чаго зроблены гэтыя цацкі

**Д.** З дрэва.

**В.** *(Гучыць мелодыя жалейкі).* А што гэта ў цябе ў мяшочку гучыць? *(Цыган вымае дудачку).* Дзеці, што гэта? *(Дудачка.)*

**Мікіта.** Навошта яна? Для чаго?

**В.** Раскажыце Мікіту, хто прыдумаў гэтую цацку? *(Адказы дзяцей).* Так, гэтую цацку прыдумалі маленькія пастушкі. Яны гралі на дудачцы, каб хутчэй прайшоў іх працоўны дзень. Весяліліся і весялілі іншых, потым дарылі іх сваім брацікам і сястрычкам.

**Мікіта** *(звяртаецца да цыгана).*Я таксама хачу сабе такую дудачку! Дык можа нам прадасі?

**Цыган**. Інструменты не прадаюцца, а за ўсмешку так даюцца. Пагуляй ты ад душы і мяне павеселі!

**Гульня «На дудзе Мікіта грае…»**

**Цыган.** Малайцы, павесялілі мяне. Дзякуй. Забірайце дудачку, а я пайшоў далей свой тавар прадаваць. *(*

*Цыган развітваецца і сыходзіць пад музыку.*

**Мікіта**. Дзеці, я пераканаўся, што цацка вельмі патрэбна. Яна падымае настрой, з ёй можна і спяваць, і танцаваць, і гуляць. Гэта так весела.

**В.** Наплясаліся мы з вамі на кірмашы, тавару купілі рознага, пара збірацца ў дзіцячы сад. Трымай Мікіта дудачку ў падарунак, будзешь бавіць час, граць са сваімі сябрамі.

**Мікіта.** Дзякуй. Да пабачэння!

**В**.Нам пара ў дзіцячы сад. А на чым жа мы паедзем? (Адказы дзяцей). Так, на коніку.

*Дзеці разам з выхавальнікам звяртаюцца ў дзіцячы сад.*

***В.*** Адкажыце, дзе мы былі?

Якія цацкі мы купілі?

З якіх матэрыялаў зроблены цацкі?

Яны вам падабаюцца? *(Адказы дзяцей).*

*Дзеці ў группе разглядваюць цацкі, гуляюць з імі.*